stanford-oval/wikipedia huggingface dataset:
ขบวนการวิหคสายฟ้า เจ็ทแมน
เนื้อเรื่อง

ในปี 199X บนยานอวกาศเอิร์ธชิป ศูนย์บัญชาการของกองกำลังพิทักษ์โลก หน่วยสกายฟอร์ซ ได้ทำการทดลอง เจ โปรเจกต์ ซึ่งเป็นโครงการลับที่นักวิทยาศาสตร์ได้พัฒนารังสีเบิร์ดนิคเวฟ ขึ้นมาเป็นผลสำเร็จ เพื่อเป็นเทคโนโลยีใหม่ที่จะช่วยเพิ่มขีดความสามารถ และเสริมความแข็งแกร่งให้กับร่างกายของมนุษย์ ผู้การโอดากิริ หัวหน้าโครงการ เจ โปรเจกต์ ได้คัดเลือกสมาชิกหน่วยสกายฟอร์ซฝีมือเยี่ยมจำนวน 5 คน เพื่อเข้ารับการอาบรังสีเบิร์ดนิคเวฟ และจัดตั้งขึ้นเป็นหน่วยเจ็ทแมน เทนโด ริว เป็นสมาชิกคนแรกที่ได้รับการอาบรังสีเบิร์ดนิคเวฟเสร็จสิ้น และกลายเป็นเจ็ทแมนคนที่ 1 มีโค้ดเนมว่า เรดฮอว์ค ขณะที่ อาโออิ ริเอะ คนรักของริว และสมาชิกของหน่วยคนที่ 2 กำลังรอการอาบรังสีอยู่นั้น ยานเอิร์ธชิปได้ถูกโจมตีจาก ศัตรูต่างมิติไบรั่ม ที่มีเป้าหมายยึดครองอาณาจักรในมิติต่าง ๆ ยานเอิร์ธชิปได้รับความเสียหายอย่างหนัก ริเอะ ได้ถูกดูดกลืนหายไปในอวกาศ โดยที่ริวไม่สามารถช่วยเอาไว้ได้ มีเพียงผู้การโอดากิริ ซึ่งพา ริว หลบหนีออกมาได้ก่อนที่ยานจะระเบิด ผลจากการระเบิดทำให้รังสีเบิร์ดนิคเวฟ ส่วนที่เหลือสำหรับเจ้าหน้าที่อีก 4 นาย ได้ตกลงมาบนโลกมนุษย์ และเข้าสู่ร่างกายของพลเรือนจำนวน 4 คน ผู้การโอดากิริ และริวที่ยังโศกเศร้าต่อการสูญเสียคนรักไป ต้องออกตามหาพลเรือนผู้ได้รับรังสีเบิร์ดนิคเวฟบนโลกทั้ง 4 คน ผู้มีอุปนิสัยที่แตกต่างกัน และฝึกฝนการต่อสู้เป็นเจ็ทแมน เพื่อรับมือและปกป้องโลกจากการรุกรานของศัตรูต่างมิติไบรั่ม พร้อมเผชิญหน้ากับปัญหาความรัก ความขัดแย้ง มิตรภาพ และความสามัคคี ทั้งระหว่างภายในทีมเจ็ทแมนเอง และ ภายในองค์กรไบรั่ม ผู้รุกราน
กองทัพต่างมิติ ไบรั่ม

ไบรั่มเป็นศัตรูต่างมิติที่เดินทางมาจากมิติด้านหลัง ได้ระเบิดยานของสกายฟอร์ซจนทำให้รังสีเบิร์ดนิครั่วไปสู่อีกสี่คนที่เหลือบนโลก แม้จะเป็นกลุ่มที่มีพลังและฝีมือร้ายกาจมาก แต่กลับคิดชิงดีชิงเด่นกันตลอดเวลา ต่างคนต่างดูถูกเยาะเย้ยกันหลายครั้ง
รายชื่อนักแสดง

เท็นโด ริว - ทานากะ โคทาโร่ (ญี่ปุ่น: 田中 弘太郎; โรมาจิ: Tanaka Kotaro)
คุโรเมคัน คาโอริ - คิชิดะ ริกะ (ญี่ปุ่น: 岸田 里佳; โรมาจิ: Kishida Rika)
โออิชิ ไรตะ - นารุเสะ โทมาฮิสะ (ญี่ปุ่น: 成瀬 富久; โรมาจิ: Naruse Tomihisa)
ฮายาซากะ อาโกะ - อุจิดะ ซะยุริ (ญี่ปุ่น: 内田 さゆり; โรมาจิ: Uchida Sayuri)
ยูกิ ไก - วาคามัตซึ โทชิฮิเดะ (ญี่ปุ่น: 若松 俊秀; โรมาจิ: Wakamatsu Toshihide)
ผู้การ โอดากิริ อายะ - มิกิโกะ มิกิ (ญี่ปุ่น: 三輝 みきこ; โรมาจิ: Miki Mikiko)
พ่อบ้าน - ฮายาคาวะ ยูโซ (ญี่ปุ่น: 早川 雄三; โรมาจิ: Hayakawa Yūzō)
มาเรีย / อาโออิ ริเอะ - มารุยามะ มาโฮะ (ญี่ปุ่น: 丸山 真穂; โรมาจิ: Maho Maruyama)
เคาทน์ เรดิเก้ - ทาจิ ไดสุเกะ (ญี่ปุ่น: 舘 大介; โรมาจิ: Tachi Daisuke)
ทรัน - คูงะ มิกุ (ญี่ปุ่น: 久我 未来 ; โรมาจิ: Kuga Miku )
แทรนซา - ฮิโรเสะ ยูทากะ (ญี่ปุ่น: 広瀬 裕; โรมาจิ: Hirose Yutaka)
เกรย์ - คุซากะ ฮิเดอากิ (ญี่ปุ่น: 日下 秀昭; โรมาจิ: Kusaka Hideaki; ทับศัพท์: also Voice)
จูซะ - ยูโตะ ซาจิโกะ (ญี่ปุ่น: 高都 幸子; โรมาจิ: Yuto Sachiko)
เรย์ - อิชิวาตา โจจิ (ญี่ปุ่น: 石渡 譲二; โรมาจิ: Ishiwata Jōji)
คันนะ - มาเอะดะ คานาโกะ (ญี่ปุ่น: 前田 賀奈子; โรมาจิ: Maeda Kanako)
แดน - ฟูจิวาระ ฮิเดกิ (ญี่ปุ่น: 藤原 秀樹; โรมาจิ: Fujiwara Hideki)
ผู้บรรยาย - ทาเรคิ ทสึโทมุ (ญี่ปุ่น: 垂木 勉; โรมาจิ: Tareki Tsutomu) *
รายชื่อนักแสดง > สูทแอตเตอร์ (Suit actors)

เรด ฮอว์ก - คาซุโอะ นิอิโบริ, ฮิโรชิ มาเอดะ
แบล็ค คอนดอร์ - นาโอกิ โอฟุจิ
เยลโล โอว์, เจ็ท การูด้า - ฮิโรฟุมิ อิชิงาคิ
ไวท์ สวอน - ยุยจิ ฮาจิสุกะ
บลู สวอลโลว์ - โชจิ ฮาจิสุกะ
เททราบอย - ยาซุฮิโระ ทาเคอุจิ
เจ็ท อิคารอส, เจ็ท การูด้า, เกรท อิคารอส - คุซากะ ฮิเดอากิ
ปีศาจมิติ - ทาเคชิ มิยาซาคิ
เพลงประกอบ

Choujin sentai Jetman (ญี่ปุ่น: 鳥人戦隊ジェットマン ; โรมาจิ: โชจิน เซนไท เจ็ทแมน )
คำร้อง: โทโยฮิสะ อารากิ (ญี่ปุ่น: 荒木 とよひさ; โรมาจิ: Araki Toyohisa)
ทำนอง / เรียบเรียง : โกจิ ซึโนะ (ญี่ปุ่น: つの ごうじ; โรมาจิ: Tsuno Gōji)
ขับร้อง : ฮิโรโนบุ คาเงยามะ
Kokoro wa tamogo (ญี่ปุ่น: こころはタマゴ ; โรมาจิ: โคโคโระ วะ ทามาโกะ )
คำร้อง: โทโยฮิสะ อารากิ
ทำนอง : โกจิ ซึโนะ
เรียบเรียง : เคนจิ ยามาโมโตะ
ขับร้อง : ฮิโรโนบุ คาเงยามะ
การออกอากาศ

ขบวนการวิหคสายฟ้า เจ็ทแมน ออกอากาศทุกวันศุกร์ เวลา 17:30 น. - 17:55 น. ทางสถานีโทรทัศน์ทีวีอาซาฮิ
ในประเทศไทย ได้ออกอากาศทาง ช่อง 9 อ.ส.ม.ท. ผู้นำเข้ามาฉายคือ บริษัท ทูนทาวน์ เอ็นเตอร์เทนเม้นต์ จำกัด โดยใช้ชื่อเรื่องว่า ขบวนการวิหคสายฟ้า เจ็ทแมน เมื่อปี พ.ศ. 2535 - 2536 ออกอากาศทุกวันอาทิตย์ เวลา 10.30 น.  ในส่วนลิขสิทธิ์ในรูปแบบวิดีโอ คือ บริษัท วิดีโอสแควร์ จำกัด โดยใช้ชื่อเรื่องคือ ขบวนการมนุษย์วิหค ต่อมาเมื่อปี พ.ศ. 2554 บริษัท ทีไอจีเอ จำกัด ได้รับลิขสิทธิ์และได้ออกวางจำหน่ายในรูปแบบ วีซีดี และ ดีวีดี โดยชื่อเรื่องใช้ชื่อเรื่องแบบที่ทางช่อง 9 ออกอากาศ แต่บทพากย์ชื่อขบวนการในเรื่องเรียกเป็น ขบวนการมนุษย์วิหค เจ็ทแมน ปัจจุบันลิขสิทธิ์เป็นของการ์ตูนคลับมีเดีย โดยเผยแพร่ผ่านทางช่องยูทูบ Cartoon Club Channel เผยแพร่ทุกวันพฤหัสบดี ถึง วันศุกร์ เวลา 16:00 น. (ตอนที่ 1 ถึง 28) และระยะหลังตั้งแต่ตอนที่ 29 เหลือแค่การเผยแพร่ทางยูทูปทุกวันพฤหัสบดี เวลา 16:00 น. ล่าสุดในปี พ.ศ. 2566 ช่อง 9 กด 30 ได้มีการนำขบวนการวิหคสายฟ้าเจ็ทแมนกลับมาออกอากาศอีกครั้งในรายการช่อง 9 การ์ตูน โดยจะออกอากาศทุกวันอาทิตย์ เวลา 8:00 น. ทั้งนี้ยังคงใช้เสียงพากย์ลิขสิทธิ์ของบริษัททีไอจีเอเช่นเดิม ปัจจุบันรับชมทางช่องยูทูบ Sentai Cartoon Club
แหล่งข้อมูลอื่น

Chōjin Sentai Jetman เก็บถาวร 2010-08-21 ที่ เวย์แบ็กแมชชีน at the official Super Sentai website เก็บถาวร 2010-08-31 ที่ เวย์แบ็กแมชชีน
การทัพฟิลิปปินส์ (ค.ศ. 1944–1945)

การทัพฟิลิปปินส์, ยุทธการที่ฟิลิปปินส์ หรือการปลดปล่อยฟิลิปปินส์(Filipino: Kampanya sa Pilipinas, Labanan sa Pilipinas & Liberasyon ng Pilipinas), (ปฏิบัติการทหารเสือที่ 1, 2, และ 3) (Filipino: Operasyon Mosketero I, II, at III), เป็นการทัพของสหรัฐและฟิลิปปินส์เพื่อที่จะเอาชนะและขับไล่กองทัพจักรวรรดิญี่ปุ่นที่ยึดครองฟิลิปปินส์ในช่วงสงครามโลกครั้งที่สอง กองทัพบกญี่ปุ่นได้เข้ายึดครองฟิลิปปินส์เอาไว้ทั้งหมดในช่วงครึ่งแรกของปี ค.ศ. 1942 การปลดปลดปล่อยฟิลิปปินส์ได้เริ่มต้นขึ้นด้วยการยกพลขึ้นบกที่เกาะเลเตย์ ทางด้านตะวันออกของฟิลิปปินส์ เมื่อวันที่ 20 ตุลาคม ค.ศ. 1944 กองทัพสหรัฐและเครือจักรภพ ฟิลิปปินส์ได้มีความคืบหน้าในการปลดปล่อนดินแดนและเกาะต่างๆ เมื่อกองทัพญี่ปุ่นในฟิลิปปินส์ได้รับคำสั่งให้ยอมจำนนจากกรุงโตเกียว เมื่อวันที่ 15 สิงหาคม ค.ศ. 1945 ภายหลังจากการทิ้งระเบิดปรมาณูบนแผ่นดินใหญ่ของญี่ปุ่นและโซเวียตบุกครองแมนจูเรีย
ขุนรองปลัดชู

บทความนี้เกี่ยวกับชีวประวัติบุคคล สำหรับภาพยนตร์ ดูที่ ขุนรองปลัดชู (ภาพยนตร์)
| ขุนรองปลัดชู |
| --- | --- |
อนุสาวรีย์ขุนรองปลัดชู ที่วัดสี่ร้อย ตำบลสี่ร้อย อำเภอวิเศษชัยชาญ จังหวัดอ่างทอง
อาชีพ: ผู้นำในคณะกรมการเมืองวิเศษไชยชาญ
มีชื่อเสียงจาก: ผู้นำกองอาทมาตในสงครามพระเจ้าอลองพญา
ขุนรองปลัดชู เป็นผู้นำในคณะกรมการเมืองวิเศษไชยชาญ (ปัจจุบันคืออำเภอวิเศษชัยชาญ จังหวัดอ่างทอง) มีชีวิตในสมัยกรุงศรีอยุธยาตอนปลาย รัชกาลสมเด็จพระที่นั่งสุริยาศน์อัมรินทร์ (พระเจ้าเอกทัศ) ซึ่งได้รวบรวมไพร่พลเข้าเป็นกองอาสาสมัคร 400 คน สังกัดกองอาทมาต เพื่อเข้าร่วมทัพกรุงศรีอยุธยาต่อต้านการบุกครองของกองทัพพม่าในสงครามพระเจ้าอลองพญา
ประวัติ

ข้อมูลในท้องถิ่นอำเภอวิเศษชัยชาญมีว่า นายชูเป็นครูดาบอาทมาตผู้มีฝีมือในเขตเมืองวิเศษไชยชาญ มีลูกศิษย์จำนวนมากและเป็นที่เคารพนับถือโดยทั่วไปในแถบนั้น นายชูได้รับการแต่งตั้งให้เป็นกรมการเมืองวิเศษไชยชาญตำแหน่ง "ปลัดเมือง" ในรัชกาลสมเด็จพระเจ้าอยู่หัวบรมโกศ ชาวบ้านจึงเรียกชื่อคนผู้นี้โดยทั่วไปว่า "ขุนรองปลัดชู"
เมื่อสามารถระดมไพร่พลเข้าเป็นอาสาสมัครกองอาทมาตได้ 400 คนแล้ว ขุนรองปลัดชูได้นำกำลังของตนเข้าสมทบกับกองทัพของพระยารัตนาธิเบศร์ (พระราชพงศาวดารกรุงสยามฉบับบริติชมิวเซียมและพระราชพงศาวดารกรุงศรีอยุธยาฉบับพันจันทนุมาศ (เจิม) ออกชื่อเป็น พระยาธรรมา) ซึ่งได้รับมอบหมายให้ไปตั้งทัพสกัดกองทัพพม่านำโดยเจ้ามังระราชบุตรและมังฆ้องนรธา อันยกมาทางเมืองมะริดและตะนาวศรี หลังจากตีทัพของพระยายมราชแห่งอยุธยาที่แก่งตุ่มแขวงเมืองตะนาวศรีแตกแล้ว ทัพดังกล่าวจึงเดินทางข้ามด่านสิงขรมุ่งสู่เมืองกุยบุรี เพื่อใช้เส้นทางเลียบชายฝั่งทะเลเข้าสู่กรุงศรีอยุธยา พระยารัตนาธิเบศร์ซึ่งรั้งทัพอยู่ที่กุยบุรีจึงส่งกองอาทมาตของขุนรองปลัดชูให้มาสกัดทัพอยู่ที่อ่าวหว้าขาว (ปัจจุบันอยู่ในเขตตำบลอ่าวน้อย อำเภอเมืองประจวบคีรีขันธ์ จังหวัดประจวบคีรีขันธ์)
กองอาทมาตของขุนรองปลัดชูได้ปะทะกับกองทัพพม่าซึ่งมีกำลังราว 8,000 คน ตั้งแต่เช้าจรดเที่ยงก็ยังไม่แพ้ชนะ แต่ด้วยจำนวนที่น้อยกว่าและไม่ได้รับกำลังเสริมจากทัพของพระยารัตนาธิเบศร์ (พระราชพงศาวดารกรุงสยามฉบับบริติชมิวเซียมและพระราชพงศาวดารกรุงศรีอยุธยาฉบับพันจันทนุมาศ (เจิม) กล่าวว่า ได้รับไพร่พลจากทัพหลักเป็นกองหนุนสมทบอีก 500 คน) กองอาทมาตจึงตกอยู่ในสภาพเสียเปรียบเพราะความอ่อนล้า และถูกฝ่ายตรงข้ามไล่ต้อนลงทะเลฆ่าฟันจนเสียชีวิตทั้งหมดในวันนั้น ด้านทัพของพระยารัตนาธิเบศร์เมื่อทราบว่ากองอาทมาตของขุนรองปลัดชูแตกพ่าย จึงได้เร่งเลิกทัพหนีกลับมายังกรุงศรีอยุธยาพร้อมกับทัพของพระยายมราช และกราบทูลรายงานการศึกว่า "ศึกพม่าเหลือกำลังจึงพ่าย" ส่วนกองทัพพม่าเมื่อผ่านเมืองกุยบุรีได้แล้วก็ยกทัพมายังกรุงศรีอยุธยาโดยสะดวก เนื่องจากแนวรับต่าง ๆ ในลำดับถัดมาของฝ่ายอยุธยาถูกตีแตกในเวลาอันสั้น
บันทึกในพงศาวดาร

เรื่องราวของขุนรองปลัดชูมีกล่าวถึงในพระราชพงศาวดารกรุงศรีอยุธยาเพียงสั้น ๆ ดังนี้ (ในที่นี้เน้นด้วยการขีดเส้นใต้)
...ฝ่ายพระเจ้าอยู่หัวได้ตรัสทราบนั้นแล้ว จึงดำรัสให้พระยายมราชเป็นทัพหน้า พลทหาร ๓๐๐๐ ทัพหนึ่ง ให้พระยาธารมาถืออาญาเป็นแม่ทัพ พลทหาร ๒๐๐๐ ยกไปตั้งเมืองกุยบุรี พม่ายกขึ้นมาตีทัพพระยายมราชณแกงตุมแตก พระยาธารมาจึงเกณฑ์ไพร่ ๕๐๐ เข้าบรรจบกองปลัดชู แล้วให้ยกไปตั้งตำบลอ่าวขาวริมทะเล ฝ่ายทัพหน้าพะม่ายกขึ้นมาตี กองปลัดชูก็แตกพ่าย พระเจ้าอังวะจึงดำเนินทัพเข้ามาณเมืองกุย เมืองปราณ เมืองเพชรบุรี เมืองราชบุรี...
...ม้าใช้รีบออกไปสืบราชการดู มากราบทูลว่า พม่ายกมาทางมะริด ๑ ทางท่ากระดาน ๑ ทางเชียงใหม่ ๑ ที่จริงนั้นพม่ายกมาแต่ข้างมะริดทางเดียว พระเจ้าอยู่หัวไม่ทรงทราบแน่ ก็ตกพระทัย ด้วยมิได้มีวิจารณ์พระเชาวญาณ ก็พาลเขลาทรงเชื่อเอาทั้ง ๓ ทาง จึ่ง ดำรัสสั่งให้พระยาพิชัยสงคราม นามชื่อปลัดชู พระจุฬา หลวงศรียศ หลวงราชพิมล ขุนศรีวรคัณฑ์ ๕ คน คุมพล ๕,๐๐๐ ออกไปต้านทานข้างมะริดก่อน แล้วเกณฑ์พระยาราชสงคราม พระยาไชยา พระยามหาเสนา พระยาเพชรพิชัย พระยาสมบัติธิบาล พระยาตะนาว พระยาพัทลุง หลวงกระ ๘ คนนี้คุมพล คนละ ๑,๐๐๐ แล้วให้พระยาอภัยราชาถืออาชญาสิทธิ์เป็นแม่ทัพ ยกไปรับทางเชียงใหม่ แล้วเกณฑ์ทิพเสนา ราชามาตย์ ทิพรักษา ราชาบาล วิสูตโยธามาตย์ ราชโยธาเทพ หลวงศักดิ์ หลวงสิทธิ หลวงฤทธิ หลวงเดช ๑๐ คน คุมพลคนละ ๑,๐๐๐ ให้พระยาอภัยมนตรีเป็นแม่ทัพใหญ่ ยกไปจุกไว้ทางท่ากระดาน ครั้นทรงทราบว่าทางมะริดพม่ายกมามาก ก็ให้พระยายมราชเป็นแม่ทัพหน้า คุมพล ๒๐๐๐๐ ให้พระยาธรมาถืออาชญาสิทธิ์เป็นแม่ทัพ พลทหาร ๓๐๐๐ ยกเพิ่มเติมไปตั้ง ณ เมืองกุยบุรี พม่ายกขึ้นมาตีทัพพระยายมราช ณ แก่งตุ่มแตก แล้วยกแยกไปตีกองปลัดชู ซึ่งตั้งอยู่ตำบลอ่าวขาวริมทะเล จึ่งแบ่งไพร่ ๕๐๐ ไปช่วยกองปลัดชู รบกันอยู่ประมาณกึ่งวัน กองปลัดชูก็แตกพ่ายมา พระเจ้าอังวะก็ดำเนินทัพเข้ามา ณ แขวงเมืองกุยบุรี เมืองปรานบุรี...
อนุสรณ์สถาน

หลังจากนั้น 11 ปี ชาวเมืองวิเศษไชยชาญได้สร้าง "วัดสี่ร้อย" ขึ้น เพื่ออุทิศส่วนกุศลและเป็นอนุสรณ์แก่ขุนรองปลัดชูและผู้เสียชีวิตจากกองอาทมาตทั้งหมดเมื่อ พ.ศ. 2313 (ปัจจุบันอยู่ในความปกครองของบ้านสี่ร้อย หมู่ 4 ตำบลสี่ร้อย อำเภอวิเศษชัยชาญ จังหวัดอ่างทอง) ต่อมาในปี พ.ศ. 2550 จึงได้มีการจัดสร้างอนุสาวรีย์ขุนรองปลัดชูขึ้นภายในบริเวณวัดสี่ร้อย และได้มีการทำพิธีเปิดอนุสาวรีย์แห่งนี้โดยเทศบาลตำบลบางจัก จังหวัดอ่างทอง เมื่อวันที่ 21 พฤศจิกายน พ.ศ. 2553
ในวัฒนธรรมร่วมสมัย

คึกเดช กันตามระ ศิลปิน และนักวิชาการประวัติศาสตร์ศิลปะสมัยกรุงศรีอยุธยา ได้นำชีวประวัติของขุนรองปลัดชูมาสร้างเป็นนวนิยายอิงประวัติศาสตร์ในชื่อ "ขุนดาบทนายเลือก" โดยสร้างเหตุการณ์ชีวประวัติสมมติของขุนรองปลัดชูในฐานะวีระบุรุษผู้รอดชีวิตเพียงคนเดียวที่ตกเป็นเชลยแก่กองทัพพม่าในวีรกรรมที่อ่าวหว้าขาว ซึ่งเป็นเรื่องที่เขียนขึ้นเพิ่มเติมตามแบบฉบับบันเทิงคดีโดยสอดแทรกฉากการต่อสู้ด้วยศิลปะการต่อสู้ของไทยประเภทต่าง ๆ และวรรณกรรมร่วมสมัยกรุงศรีอยุธยา ได้รับการกล่าวถึงจากนักวิชาการด้านประวัติศาสตร์ว่ามีเนื้อหาที่มีการศึกษาค้นคว้าบริบทด้านประวัติศาสตร์ วัฒนธรรม ขนบธรรมเนียมประเพณี และศาสนามาเป็นอย่างดี เผยแพร่ครั้งแรกในรูปแบบบทละครวิทยุ ความยาว 500 หน้า จำนวน 23 ตอน กระจายเสียงทางสถานีวิทยุแห่งจุฬาลงกรณ์มหาวิทยาลัย พร้อมทั้งตีพิมพ์บทนวนิยายเป็นตอนลงในนิตยสารพราว และได้มีการรวบรวมต้นฉบับจัดพิมพ์เป็นเล่มกับสำนักพิมพ์จุฬาลงกรณ์มหาวิทยาลัย เมื่อ พ.ศ. 2550 ต่อมาได้มีการแต่งบทละครวิทยุภาคต่อเพิ่มเติมในชื่อ "ชูสิทธินาปาติโจ ขุนดาบทนายเลือก 2" ถ่ายทอดเสียงในรูปแบบบทละครวิทยุ ความยาว 500 หน้า จำนวน 15 ตอน พร้อมตีพิมพ์บทนวนิยายเป็นตอนลงในนิตยสารดิฉัน และรวบรวมต้นฉบับตีพิมพ์เป็นเล่มกับสำนักพิมพ์จุฬาลงกรณ์มหาวิทยาลัย เมื่อ พ.ศ. 2552
พงษ์พัฒน์ เพชรรัตน์ นักเขียนการ์ตูนชาวไทย ได้นำชีวประวัติบางส่วนของขุนรองปลัดชูไปดัดแปลงเป็นตัวละครเอกในการ์ตูนเรื่อง กองอาทมาตประกาศศึก เมื่อ พ.ศ. 2550 การ์ตูนเรื่องดังกล่าวได้รับรางวัลชมเชยในงานประกาศผลรางวัลมังงะนานาชาติ ครั้งที่ 3 ที่ประเทศญี่ปุ่น เมื่อ พ.ศ. 2552
ในปี พ.ศ. 2554 บริษัทบีบีพิคเจอร์ได้สร้างภาพยนตร์เรื่อง ขุนรองปลัดชู วีรชนคนถูกลืม ด้วยวัตถุประสงค์ที่จะกระตุ้นจิตสำนึกคนไทยให้รู้สึกสำนึกรักในแผ่นดินเกิดให้มากขึ้น โดยมี สุทธิพงษ์ ธรรมวุฒิ รับบทเป็นขุนรองปลัดชู กำกับภาพยนตร์โดย สุรัสวดี เชื้อชาติ ภาพยนตร์เรื่องนี้ได้มีการฉายให้ชมฟรีที่โรงภาพยนตร์สกาล่า ระหว่างวันที่ 7–11 กรกฎาคม พ.ศ. 2554 และแพร่ภาพทั่วประเทศผ่านทางสถานีโทรทัศน์ไทยพีบีเอสในวันที่ 9 กรกฎาคม พ.ศ. 2554 เวลา 22.00 น. หลังจากนั้นจึงมีการออกอากาศซ้ำโดยแบ่งเนื้อหาออกเป็น 9 ตอน ประกอบการอภิปรายเชิงวิชาการประวัติศาสตร์ ในรายการ ถกหนังเห็นคน ทางสถานีโทรทัศน์ไทยพีบีเอส ทุกวันจันทร์ เวลา 23.00–24.00 น. เริ่มในวันที่ 11 กรกฎาคม พ.ศ. 2554
และภาพยนตร์เรื่อง ๔๐๐ นักรบ ขุนรองปลัดชู สร้างโดย พยัพ คำพันธุ์ นำแสดงโดย พรเลิศ พิพัฒน์รุ่งเรือง, ขวัญจิรา บัวคง, พยัพ คำพันธุ์, ศุภกร กิจสุวรรณ ในปี พ.ศ. 2560
ปี 2553 ค่ายเกม gameindy ค่ายเกมคนไทยได้พัฒนาเกมโดยอ้างอิงเนื้อเรื่องตัวละครบ้างส่วนจากเนื่อเรื่องขุนรองปลัดชู โดยชื่อเกมว่า 400 online และยังคงให้บริการในปัจจุบัน ทาง fourhundred.gameindy.com
ดูเพิ่ม

ขุนดาบทนายเลือก (นวนิยาย)[ลิงก์เสีย]
ชูสิทธินาปาติโจ ขุนดาบทนายเลือก 2
สงครามพระเจ้าอลองพญา
กองอาทมาตประกาศศึก
ขุนรองปลัดชู (ภาพยนตร์)
แหล่งข้อมูลอื่น

วีรกรรมขุนรองปลัดชู (เว็บไซต์ อบต. อ่าวน้อย จังหวัดประจวบคีรีขันธ์)[ลิงก์เสีย]
ขุนรองปลัดชู หัวหน้ากองกำลังอาทมาต[ลิงก์เสีย]
เว็บไซต์อย่างเป็นทางการของภาพยนตร์เรื่อง "ขุนรองปลัดชู วีรชนคนถูกลืม" เก็บถาวร 2021-03-07 ที่ เวย์แบ็กแมชชีน
แผนที่เส้นทางการเดินทัพของกองทัพพม่าในสงครามพระเจ้าอลองพญา
ขุนรองปลัดชู (ยืนกลางภาพ) และเหล่ากองอาสาอาทมาต, ภาพในจินตนาการจากการ์ตูนเรื่อง กองอาทมาตประกาศศึก ผลงานของ พงษ์พัฒน์ เพชรรัตน์
Estola fuscopunctata

ชนิดของด้วง
| Estola fuscopunctata |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropod
ชั้น:: แมลง Insecta
อันดับ:: Coleoptera 
วงศ์:: Cerambycidae 
สกุล:: Estola  Breuning, 1943
สปีชีส์:: Estola fuscopunctata
ชื่อทวินาม
Estola fuscopunctata Breuning, 1943

Estola fuscopunctata เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1943 ถือเป็นแมลงที่เป็นที่รู้จักจากบราซิล
Estola griseostictica

ชนิดของด้วง
| Estola griseostictica |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropod
ชั้น:: แมลง Insecta
อันดับ:: Coleoptera 
วงศ์:: Cerambycidae 
สกุล:: Estola  Breuning, 1940
สปีชีส์:: Estola griseostictica
ชื่อทวินาม
Estola griseostictica Breuning, 1940

Estola griseostictica เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากบราซิล
Estola fuscostictica

ชนิดของด้วง
| Estola fuscostictica |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropod
ชั้น:: แมลง Insecta
อันดับ:: Coleoptera 
วงศ์:: Cerambycidae 
สกุล:: Estola  Breuning, 1940
สปีชีส์:: Estola fuscostictica
ชื่อทวินาม
Estola fuscostictica Breuning, 1940

Estola fuscostictica เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากบราซิล
สไกรอส

| สไกรอส Σκύρος |
| --- | --- |
เทศบาล
Chora
สไกรอสLocation within the region  
พิกัด:  38°52′21″N 24°31′30″E﻿ / ﻿38.87250°N 24.52500°E﻿ / 38.87250; 24.52500
ประเทศ:  กรีซ
แคว้น: กรีซกลาง
หน่วยภูมิภาค: ยูโบเออา
พื้นที่
 • เทศบาล: 223.10 ตร.กม. (86.14 ตร.ไมล์)
ความสูงจุดสูงสุด: 792 เมตร (2,598 ฟุต)
ความสูงจุดต่ำสุด: 0 เมตร (0 ฟุต)
ประชากร (2021)
 • Municipality: 3,052
 • ความหนาแน่นMunicipality: 14 คน/ตร.กม. (35 คน/ตร.ไมล์)
เขตเวลา: UTC+2 (EET)
 • ฤดูร้อน  (เวลาออมแสง): UTC+3 (EEST)
รหัสไปรษณีย์: 340 07
รหัสพื้นที่: 22x0
ป้ายทะเบียนรถ: ΧΑ
สไกรอส (กรีกสมัยใหม่: Σκύρος, ออกเสียง: [ˈsciros]; กรีกโบราณ: Σκῦρος, เสียงอ่านภาษากรีกแอตติก: [skŷːros]) เป็นเกาะใต้สุดในกลุ่มเกาะสปอระดีส ทางตอนกลางค่อนไปทางเหนือของทะเลอีเจียน ประเทศกรีซ เป็นเกาะใหญ่ที่สุดในหมู่เกาะ มีพื้นที่ 209 ตร.กม. และมีประชากรราว 3,000 คน (ค.ศ. 2003) ตามตำนานกรีก เกาะนี้เป็นสถานที่ซึ่งนักรบอะคิลลีสใช้หลบภัยและพระเจ้าเชซุสแห่งเอเธนส์ถูกปลงพระชนม์ ชาวเอเธนส์ได้ครอบครองเกาะนี้เมื่อประมาณ 475 ปีก่อนคริสต์ศักราช
เทศบาล

เทศบาลสไกรอสตั้งอยู่ในหน่วยภูมิภาค Euboea นอกจากตัวเกาะแล้ว เขตเทศบาลยังมีเกาะขนาดเล็ก Skyropoula ที่มีผู้อาศัย และกลุ่มเกาะขนาดเล็กกว่าที่ไม่มีผู้อาศัยอยู่ เทศบาลนี้มีพื้นที่ทั้งหมด 223.10 km2 (86 sq mi)
ประชากร

| ปี | ประชากร |
| --- | --- |
1981  : 2,757
1991  : 2,901
2001  : 2,602
2011  : 2,994
2021  : 3,052
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Skyros
คู่มือการท่องเที่ยว Skyros จากวิกิท่องเที่ยว (ในภาษาอังกฤษ)
| ฐานข้อมูลการควบคุมรายการหลักฐาน  |
| --- | --- |
ประจำชาติ:  ฝรั่งเศส  BnF data 
ภูมิศาสตร์:  Pleiades 2
กีฬาฟุตบอลในโอลิมปิกฤดูร้อน 2020

| กีฬาฟุตบอล ใน โอลิมปิกฤดูร้อน 2020 |
| --- | --- | --- |

รอบคัดเลือก
|  | ชาย | หญิง |
รายการ
|  | ชาย | หญิง |
รายชื่อ
|  | ชาย | หญิง |
ด ค ก
การแข่งขันกีฬาฟุตบอลในโอลิมปิกฤดูร้อน 2020 มีกำหนดแข่งขันระหว่างวันที่ 22 กรกฎาคม ถึง 7 สิงหาคม ค.ศ. 2020
นอกจาก การแข่งขันที่จะขึ้นในเมืองเจ้าภาพอย่าง โตเกียว แล้วยังมีนัดอื่น ๆ ที่จะแข่งขันในเมือง คาชิมะ, ไซตามะ, ซัปโปโระ, เซ็นได, และโยโกฮามะ.
สมาคมที่เกี่ยวข้องกับฟีฟ่าที่ส่งทีมเข้าร่วมการแข่งขันจะไม่มีการจำกัดอายุสำหรับทีมหญิง ในขณะที่ทีมชายจะจำกัดเฉพาะผู้เล่นที่อายุต่ำกว่า 24 ปี (เกิดในหรือหลังวันที่ 1 มกราคม ค.ศ. 1997) โดยอนุญาตให้มีผู้เล่นอายุเกินได้สูงสุดสามคน โดยทั่วไปแล้ว การแข่งขันประเภทชายจะจำกัดให้เล่นเฉพาะผู้เล่นอายุต่ำกว่า 23 ปี แม้ว่าภายหลังการเลื่อนการแข่งขันกีฬาโอลิมปิกออกไปหนึ่งปี ฟีฟ่าตัดสินใจที่จะคงข้อจำกัดให้ผู้เล่นที่เกิดในหรือหลังวันที่ 1 มกราคม ค.ศ. 1997 ลงเล่นได้เช่นเดิม ในเดือนมิถุนายน ค.ศ. 2020 ฟีฟ่า ได้ตัดสินใจนำเทคโนโลยีผู้ช่วยผู้ตัดสินวิดีโอ (VAR) มาใช้ช่วยตัดสินซึ่งนับเป็นครั้งแรกที่มีการนำมาใช้ในกีฬาโอลิมปิก
บราซิล คือแชมป์เก่าของการแข่งขันทีมชายจากปี ค.ศ. 2016 ที่ชาติของเขาเป็นเจ้าภาพ และได้กลับมาลงเล่นในปีนี้หลังเป็นรองแชมป์รายการปรีโอลิมปิกคอนเมบอล ขณะที่ เยอรมนี คือแชมป์เก่าของการแข่งขันทีมหญิง แต่ไม่สามารถเป็นสามทีมที่ดีที่สุดของทวีปยุโรปในฟุตบอลโลกหญิง 2019ได้ซึ่งจะได้สิทธิ์มาแข่งขันในโอลิมปิกครั้งนี้ได้ หลังตกรอบก่อนรองชนะเลิศ จากการพ่ายแพ้ต่อสวีเดน
ปฏิทินการแข่งขัน

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| G | รอบแบ่งกลุ่ม | ¼ | รอบก่อนรองชนะเลิศ | ½ | รองรองชนะเลิศ | B | รอบชิงเหรียญทองแดง | F | รอบชิงเหรียญทอง |
| วันที่ประเภท | พุธ 22 | พฤหัสบดี 23 | ศุกร์ 24 | เสาร์ 25 | อาทิตย์ 26 | จันทร์ 27 | อังคาร 28 | พุธ 29 | พฤหัสบดี 30 | ศุกร์ 31 | เสาร์ 1 | อาทิตย์ 2 | จันทร์ 3 | อังคาร 4 | พุธ 5 | พฤหัสบดี 6 | ศุกร์ 7 | เสาร์ 8 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ชาย |  | G |  |  | G |  |  | G |  |  | ¼ |  |  | ½ |  |  | B | F |
| หญิง | G |  |  | G |  |  | G |  |  | ¼ |  |  | ½ |  |  | B | F |  |
สนามแข่งขัน

ใช้สนามแข่งขันทั้งสิ้น 7 สนามใน 5 เมือง ได้แก่:
| โตเกียว | โชฟุ | ไซตามะ | โยโกฮามะ |
| --- | --- | --- | --- |
| กรีฑาสถานแห่งชาติ | สนามกีฬาโตเกียว | สนามกีฬาไซตามะ | สนามกีฬานานาชาติโยโกฮามะ |
| ความจุ: 60,102  | ความจุ: 48,000  | ความจุ: 62,000  | ความจุ: 70,000  |

คาชิมะ: โยโกฮามะไซตามะเซนไดโตเกียวคาชิมะซัปโปโระ
สนามฟุตบอลคาชิมะอิบารากิ: โยโกฮามะไซตามะเซนไดโตเกียวคาชิมะซัปโปโระ
ความจุ: 42,000 : โยโกฮามะไซตามะเซนไดโตเกียวคาชิมะซัปโปโระ
: โยโกฮามะไซตามะเซนไดโตเกียวคาชิมะซัปโปโระ
ริฟุ: โยโกฮามะไซตามะเซนไดโตเกียวคาชิมะซัปโปโระ
สนามกีฬามิยางิ: โยโกฮามะไซตามะเซนไดโตเกียวคาชิมะซัปโปโระ
ความจุ: 48,000 : โยโกฮามะไซตามะเซนไดโตเกียวคาชิมะซัปโปโระ
: โยโกฮามะไซตามะเซนไดโตเกียวคาชิมะซัปโปโระ
ซัปโปโระ: โยโกฮามะไซตามะเซนไดโตเกียวคาชิมะซัปโปโระ
ซัปโปโระโดม: โยโกฮามะไซตามะเซนไดโตเกียวคาชิมะซัปโปโระ
ความจุ: 42,000 : โยโกฮามะไซตามะเซนไดโตเกียวคาชิมะซัปโปโระ
: โยโกฮามะไซตามะเซนไดโตเกียวคาชิมะซัปโปโระ
การคัดเลือก > ทีมชาย

บทความหลัก: กีฬาฟุตบอลชายในโอลิมปิกฤดูร้อน 2020 – รอบคัดเลือก
ทีมชายมีทีมเข้าแข่งขันทั้งหมด 16 ทีม โดยแบ่งเป็นบราซิล ซึ่งเป็นเจ้าภาพ และอีก 15 ทีม จาก 6 สมาพันธ์ฟุตบอล
| การคัดเลือก | อ้างอิง | วันที่1 | ประเทศที่จัดแข่งขัน1 | จำนวนทีม | ทีมที่เข้ารอบ |
| --- | --- | --- | --- | --- | --- |
| เจ้าภาพ |  | 7 กันยายน 2013 | — | 1 |  ญี่ปุ่น |
| ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 |  | 16–30 มิถุนายน 2019 |  อิตาลี  ซานมารีโน | 4 |  ฝรั่งเศส  เยอรมนี  โรมาเนีย  สเปน |
| ฟุตบอลชายโอลิมปิกรอบคัดเลือก โอเอฟซี 2019 |  | 21 กันยายน – 5 ตุลาคม 2019 |  ฟีจี | 1 |  นิวซีแลนด์ |
| ฟุตบอลชิงแชมป์แห่งชาติแอฟริกา รุ่นอายุไม่เกิน 23 ปี 2019 |  | 8–22 พฤศจิกายน 2019 |  อียิปต์ | 3 |  อียิปต์  โกตดิวัวร์  แอฟริกาใต้ |
| ฟุตบอลเอเชียเยาวชนอายุไม่เกิน 23 ปี 2020 |  | 8–26 มกราคม 2020 |  ไทย | 3 |  เกาหลีใต้  ซาอุดีอาระเบีย  ออสเตรเลีย |
| ฟุตบอลปรีโอลิมปิกคอนเมบอล 2020 |  | 18 มกราคม – 9 กุมภาพันธ์ 2020 |  โคลอมเบีย | 2 |  อาร์เจนตินา  บราซิล |
| ฟุตบอลชายโอลิมปิกรอบคัดเลือก 2020 โซนคอนคาแคฟ |  | 20 มีนาคม  – 1 เมษายน 2020 |  เม็กซิโก | 2 |  ฮอนดูรัส  เม็กซิโก |
| รวม |  |   |   | 16 |  |
^1 วันที่และประเทศที่จัดการแข่งขันในการแข่งขันรอบสุดท้าย ส่วนในการแข่งขันรอบแรกอาจแข่งขันในสถานที่ที่แตกต่างกัน
^2 การแข่งขันโอลิมปิกครั้งแรก
^3 การแข่งขันจัดในโคลอมเบียและสหรัฐอเมริกา
การคัดเลือก > ทีมหญิง

บทความหลัก: กีฬาฟุตบอลหญิงในโอลิมปิกฤดูร้อน 2020 – รอบคัดเลือก
ทีมชายมีทีมเข้าแข่งขันทั้งหมด 12 ทีม โดยแบ่งเป็นบราซิล ซึ่งเป็นเจ้าภาพ และอีก 11 ทีม จาก 6 สมาพันธ์ฟุตบอล
สหราชอาณาจักรมีคุณสมบัติสำหรับการแข่งขันกีฬาโอลิมปิกจากผลงานของทีมชาติอังกฤษในฟุตบอลโลกหญิง 2019 ซึ่งเป็นครั้งแรกตามข้อตกลงระหว่างสมาคมฟุตบอลในสหราชอาณาจักรทั้งสี่แห่ง (อังกฤษ ไอร์แลนด์เหนือ สกอตแลนด์ และเวลส์) (เป็นขั้นตอนที่สหราชอาณาจักรใช้ในกีฬาฮอกกี้สนามและรักบี้เช่นกัน)
| การคัดเลือก | อ้างอิง | วันที่1 | ประเทศที่จัดแข่งขัน1 | จำนวนทีม | ทีมที่เข้ารอบ |
| --- | --- | --- | --- | --- | --- |
| เจ้าภาพ |  | 7 กันยายน 2013 | — | 1 |  ญี่ปุ่น |
| โกปาอาเมริกาหญิง 2018 |  | 4–22 เมษายน 2018 |  ชิลี | 1 |  บราซิล |
| โอเอฟซีเนชันส์คัพหญิง 2018 |  | 18 พฤศจิกายน – 1 ธันวาคม 2018 |  นิวแคลิโดเนีย | 1 |  นิวซีแลนด์ |
| ฟุตบอลโลกหญิง 2019 (ถือเป็นรอบคัดเลือกของโซนยุโรป) |  | 7 มิถุนายน – 7 กรกฎาคม 2019 |  ฝรั่งเศส | 3 |  บริเตนใหญ่  เนเธอร์แลนด์  สวีเดน |
| ฟุตบอลหญิงโอลิมปิกรอบคัดเลือก 2020 โซนคอนคาแคฟ |  | 28 มกราคม – 9 กุมภาพันธ์ 2020 |  สหรัฐ | 2 |  แคนาดา  สหรัฐ |
| ฟุตบอลหญิงโอลิมปิกรอบคัดเลือก ซีเอเอฟ 2020 |  | 5–10 มีนาคม 2020 | Various | 1 |  แซมเบีย |
| ฟุตบอลหญิงโอลิมปิกรอบคัดเลือก เอเอฟซี 2020 |  | 6–11 มีนาคม 2020 และ 8–13 เมษายน 2021 | Various | 2 |  จีน  ออสเตรเลีย |
| เพลย์ออฟ |  | 10–13 เมษายน 2021 | Various | 1 |  ชิลี |
| รวม |  |   |   | 12 |   |
^4 วันที่และประเทศที่จัดการแข่งขันในการแข่งขันรอบสุดท้าย ส่วนในการแข่งขันรอบแรกอาจแข่งขันในสถานที่ที่แตกต่างกัน
^6 การแข่งขันโอลิมปิกครั้งแรก
สรุปเหรียญรางวัล > ตารางเหรียญรางวัล

| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  แคนาดา | 1 | 0 | 0 | 1 |
| 1 |  บราซิล | 1 | 0 | 0 | 1 |
| 3 |  สวีเดน | 0 | 1 | 0 | 1 |
| 3 |  สเปน | 0 | 1 | 0 | 1 |
| 5 |  เม็กซิโก | 0 | 0 | 1 | 1 |
| 5 |  สหรัฐ | 0 | 0 | 1 | 1 |
| รวม (6 ประเทศ) | รวม (6 ประเทศ) | 2 | 2 | 2 | 6 |